ભરતસિંહ સોલંકી આંણદમાંથી હાર્યા હોવા ઉપરાંત એક પણ બેઠક આણંદની તેઓ વિધાનસભામાં પણ જીતાડી ન હોવા છતાં પણ અહેમદ પટેલના કહેવાથી તેમને પ્રદેશ પ્રમુખનો હોદ્દો આપી દેવામાં આવ્યો. ગુજરાતમાં કોંગ્રેસના પતન માટે છ નેતાઓ ક્યાકંને ક્યાંક જવાબદાર રહ્યા હોવાનુ પણ જનતામાં ચર્ચા છે. અહેમદ પટેલ ,ભરતસિંહ સોલંકી,સિધાર્થ પટેલ,અર્જુન મોઢવાડિયા,શંકરસિંહ વાધેલા અને શકિંતસિંહ ગોહીલ. કારણ કે દરેક ચૂંટણી વખતે અહેમદ પટેલ અને વાઘેલા ગ્રુપ વચ્ચે ટિકીટ વહેંચણીની હરીફાઇ થતી અને તેમાં છેલ્લી ઘડીએ મેન઼્ડેટ બદલવામાં આવતા. ગાંધીનગરની ઉતર બેઠક પર નીશિત વ્યાસને અહેમદ પટેલના કહેવાથી ટીકિટ અપાઇ અને છેલ્લી ઘડીએ તેમને બદલવામાં આવી.બીજી બાજુ કોઇ પણ મોટા હોદ્દા પર કોંગ્રેસના કર્મઠ ધારાસભ્યોની અવગણના કરવામાં આવી છે.